[{"text_idx": "#000002", "text": "Cadw\u2019n iach: Ewch i gael MOT!"}, {"text_idx": "#000004", "text": "Yn ei cholofn y tro yma, mae\u2019r fferyllydd Irram Irshad yn dweud pam ei fod yn bwysig cael gwiriad iechyd blynyddol. Mae Irram wedi bod yn fferyllydd ers dros 20 mlynedd. Mae hi\u2019n byw yng Nghaerdydd. Mae hi\u2019n gweithio mewn meddygfeydd yng Nghymoedd y de. Mae hi wedi bod yn dysgu Cymraeg ers 10 mlynedd. Mae ei cholofnau yn edrych ar bethau fel diet, ymarfer corff, afiechydon tymhorol fel ffliw, ac iechyd meddwl..."}, {"text_idx": "#000005", "text": "Dych chi\u2019n mynd a\u2019ch car i\u2019r garej am MOT bob blwyddyn? Dych chi\u2019n gwneud yn siwr bod popeth yn gweithio\u2019n iawn? Wel, mae angen i chi wneud yr un peth efo\u2019ch corff. Yn rhan gyntaf fy ngholofn fis diwethaf wnes i son am bwysigrwydd cael profion gwaed rheolaidd. Y tro yma, bydda\u2019i yn edrych ar wiriadau iechyd blynyddol\u2013 fel MOT i\u2019r corff \u2013 a pam dylech chi eu cael nhw. Gall y rhain fod gyda nyrs neu fferyllydd yn y feddygfa, wyneb yn wyneb, dros y ffo\u0302n neu drwy ymgynghoriad fideo."}, {"text_idx": "#000006", "text": "Mae gwiriadau iechyd blynyddol yn gyfle gwych i weithwyr gofal iechyd proffesiynol gadw llygad arnoch chi. Mae hefyd yn gyfle i chi ofyn unrhyw gwestiynau i ni neu ddweud wrthym am unrhyw beth sy\u2019n eich poeni. Weithiau, dydy cleifion ddim yn siarad efo fi am eu meddyginiaethau, ond maen nhw\u2019n dweud wrtha\u2019i os ydyn nhw\u2019n teimlo\u2019n isel, mewn profedigaeth, yn teimlo\u2019n unig, neu maen nhw\u2019n ei chael hi\u2019n anodd edrych ar o\u0302l eu hunain gartref. Yn aml dw i\u2019n gweithio gyda chydweithwyr i helpu cleifion mewn ffyrdd eraill \u2013 nid jest rhoi meddyginiaethau. Yn union fel ceir, ry\u2019n ni\u2019n cynnwys llawer o rannau!"}, {"text_idx": "#000007", "text": "Mae\u2019n well gwneud y gwiriadau yma wyneb yn wyneb fel ein bod yn gallu edrych ar eich traed, pwls, pwysedd gwaed a\u2019r llefydd dach chi\u2019n chwistrellu inswlin. Bydd y ffordd dych chi\u2019n chwistrellu inswlin hefyd yn cael ei gwirio i wneud yn siwr eich bod chi\u2019n cael y dos cywir."}, {"text_idx": "#000008", "text": "Mae\u2019n well ymgynghori wyneb yn wyneb neu fideo fel y gallwn wirio eich bod yn defnyddio\u2019ch mewnanadlydd yn gywir. Ewch a\u0302\u2019ch mewnanadlyddion i\u2019r feddygfa! Mae gen i asthma ac os dyn ni ddim yn defnyddio ein mewnanadlyddion yn gywir, yna fyddwn ni ddim yn cael y dos cywir i\u2019n hysgyfaint."}, {"text_idx": "#000009", "text": "Rydym yn gwirio symptomau, pwysedd gwaed, pwysau ac yn gwirio am sgi\u0302l-effeithiau yn ogystal ag unrhyw arwyddion o geuladau, er enghraifft DVT [deep vein thrombosis]."}, {"text_idx": "#000010", "text": "Efallai eich bod yn cymryd \u2018teneuwr gwaed\u2018 oherwydd eich bod wedi cael clotiau yn eich coesau neu\u2019ch ysgyfaint o\u2019r blaen. Efallai bod gennych chi gyflwr ar y galon o\u2019r enw Ffibriliad Atri\u0308aidd [Atrial Fibrillation] lle mae gennych guriad calon afreolaidd sy\u2019n cynyddu\u2019r risg o gael stro\u0302c. Mae\u2019r teneuwr gwaed yn helpu i leihau\u2019r risg o gael stro\u0302c. Os ydych chi ar warfarin, mi fyddwch chi\u2019n cael prawf pigo bys bob wythnos, bob pythefnos neu bob mis \u2013 neu hyd yn oed unwaith bob tri mis os dych chi\u2019n cadw\u2019n iawn. Os dych chi ar apixaban, rivaroxaban, edoxaban neu dabigatran, fel arfer byddwch chi\u2019n cael prawf gwaed aren un ai bob tri mis, chwe mis, neu bob blwyddyn."}, {"text_idx": "#000011", "text": "Mae\u2019r gwiriadau yma fel arfer yn cael eu gwneud gan fferyllwyr practis. Mi fyddan nhw\u2019n edrych ar eich holl feddyginiaethau waeth beth ydy\u2019ch cyflyrau. Rydym yn gwirio eich bod yn gwybod beth yw\u2019r meddyginiaethau, a\u2019ch bod yn cymryd y dos cywir ar yr adeg iawn. Rydym yn gwirio canlyniadau eich profion gwaed i sicrhau eich bod ar y feddyginiaeth gywir ar y dos cywir. Os ydych chi\u2019n cael sgi\u0302l-effeithiau, efallai y bydd yn rhaid i ni newid y dos neu ragnodi meddyginiaeth arall."}, {"text_idx": "#000013", "text": "Felly, y tro nesaf dych chi\u2019n cael gwahoddiad am wiriad iechyd, gwnewch apwyntiad!"}, {"text_idx": "#000014", "text": "Geiriaufferyllyddpharmacistgwiriad iechyd blynyddolannual health checkmeddygfeyddGP surgeriesafiechydon tymhorolseasonal diseasesiechyd meddwlmental healthprofion gwaed rheolaiddregular blood testswyneb yn wynebface to faceymgynghoriad fideovideo consultationgyfle gwychgreat opportunitygweithwyr gofal iechyd proffesiynolprofessional health care workerscadw llygadkeep an eyepoeniworrycleifionpatientsmeddyginiaethaumedicinesteimlo'n iselfeeling lowprofedigaethbereavementuniglonelyanodddifficultcydweithwyrcolleaguesrhannaupartstraedfeetpwysedd gwaedblood pressurechwistrelluinjectgwiriocheckdos cywircorrect doseymgynghoriconsultmewnanadlyddinhalerysgyfaintlungsAtal Cenhedlucontraceptionpwysauweightsgi\u0302l-effeithiauside effectsarwyddionsignsceuladauclotser enghraifftfor exampleGwrthgeuloAnticoagulationteneuwr gwaedblood thinnercoesaulegscyflwrconditioncalonheartcuriad calon afreolaiddirregular heartbeatcynyddu'r risgincrease the riskprawf pigo bysfinger prick testarenkidneycyflyrauconditionsrhagnodiprescribepoenpainclwyfauwoundsparafeddygparamediccleifion lliniarolpalliative patientsdibynnudependdarganfoddiscovergwahoddiadinvitation"}, {"text_idx": "#000016", "text": "Rhowch eich sylw yn y blwch"}]